A blue text on a black background

AI-generated content may be incorrect.

\*Sist endret på Landsmøtet i Oslo, 23. mars 2025\*

\*Rene grammatiske og strukturelle rettelser foretatt 19.09.2025\*

**ELSA NORWAY CODE OF CONDUCT**

**Kapittel 1 - Innledende bestemmelser**

**§ 1 Formål**

Code of Conduct har som formål å;

a) sikre at ELSA Norway tilbyr et trygt miljø for alle som er involvert i foreningen, slik at de kan oppleve personlig, faglig og sosial vekst

b) understreke viktigheten av respektfull atferd til enhver tid

c) etablere en felles forståelse av uakseptabel atferd i ELSA Norway

d) etablere prosedyrer for varsling og håndtering av uakseptabel atferd

**§ 2 Virkeområde**

Code of Conduct gjelder for alle som er tilknyttet ELSA Norway.

Med ELSA Norway menes det til enhver tid sittende Landsstyret, lokalgrupper og eksterne organ.

Som lokalgrupper regnes ELSA Bergen, ELSA Kristiansand, ELSA Oslo og ELSA Tromsø. Som eksterne organer regnes Advisory Board og ELSA Norway Alumni Network.

**Kapittel 2 - Uakseptabel atferd**

**§ 3 Mobbing**

Mobbing er gjentagende uønsket, negativ eller ondsinnet atferd, mot en eller flere personer, som foregår over tid.

Som mobbing regnes for eksempel;

a) fysisk mobbing, herunder bruk av fysisk makt og/eller aggresjon mot en annen person b) verbal mobbing, herunder bruk av nedsettende og/eller støtende kommentarer, kallenavn, erting eller sinneutbrudd

c) sosial mobbing, herunder ekskludering, ryktespredning eller ignorering d) nettmobbing, herunder bruk av elektroniske medier for å true, ydmyke, utelukke eller skade enkeltpersoners omdømme

e) arbeidsrelatert mobbing, herunder gjøre det vanskelig eller uutholdelig for enkeltpersoner å utføre vervet sitt, delta på styremøter, arrangementer eller workshops.

**§ 4 Diskriminering og rasisme**

Diskriminering er å behandle noen mindre gunstig enn andre. Diskriminering kan inneholde usaklig eller urimelig forskjellsbehandling. Rasisme er etnisk diskriminering.

Som diskriminering og/eller rasisme regnes å behandle noen mindre gunstig enn andre på grunn av for eksempel;

a) kjønn, kjønnsidentitet, kjønnsuttrykk og seksuell orientering

b) etnisitet, herunder hudfarge, nasjonal opprinnelse, avstamning og språk c) religion, livssyn eller politisk orientering

d) fysisk og/eller psykisk funksjonsnedsettelse

e) en persons tilknytning, forhold og/eller relasjon til enkeltpersoner eller grupper.

Dette omfatter diskriminering og/eller rasisme på grunn av eksisterende, antatte, tidligere eller fremtidige forhold.

**§ 5 Trakassering**

Trakassering er handlinger, unnlatelser eller ytringer som har som formål eller virkning å være krenkende, skremmende, fiendtlige, nedverdigende eller ydmykende.

Enhver form for trakassering er regnet som uakseptabel atferd, blant annet på grunnlag av forhold nevnt i § 4 a) til e).

**§ 6 Seksuell trakassering**

Seksuell trakassering er enhver form for uønsket seksuell oppmerksomhet som har som formål eller virkning å være krenkende, skremmende, fiendtlig, nedverdigende, ydmykende eller plagsom.

**§ 7 Misbruk**

Misbruk er enhver handling som har som formål eller virkning å ydmyke, krenke eller skade en annen person.

Som misbruk regnes for eksempel;

a) maktmisbruk, herunder misbruke sin posisjon til å sette seg selv i en bedre stilling, enten innad i de enkelte styrene eller på tvers av organisasjonen

b) fysisk vold

c) psykisk vold, herunder negative eller fiendtlige handlinger, uten bruk av fysisk makt, som kan gi den utsatte en følelse av frykt, avmakt, skyld, skam, mindreverd eller fortvilelse d) seksuell vold, herunder sekuell aktivitet uten samtykke, sekuelle overgrep eller voldtekt.

**§ 8 Klanderverdig organisasjonsdrift**

Klanderverdig organisasjonsdrift er alle handlinger i organisasjonens virke som medfører en betydelig skade på organisasjonens drift og ELSA sitt omdømme.

Eksempler på dette er:

a) brudd på ELSA Norway sine vedtekter;

b) brudd på personvern;

c) vesentlig mangelfull ledelse; og

d) økonomisk mislighold.

2

**Kapittel 3 - Rettigheter og sanksjoner**

**§ 9 Partenes rettigheter**

Som part i en sak som skal løses med utgangspunkt i Code of Conduct har man rett til; a) å bli innkalt til et møte med Generalsekretær og President i Landsstyret innen to uker fra varselet er mottatt, så langt det lar seg gjøre, for å bli orientert om prosessen

b) et møte med Landsstyret eller tid på Landsmøtet for å legge frem sin side av saken c) å føre bevis og vitner på møtene nevnt i bokstav b)

d) å ha med seg en selvvalgt, intern eller ekstern støtteperson, uten talerett, på møtene nevnt i bokstav a) og b)

e) at saken behandles med størst mulig diskresjon

f) at Landsstyret tilstreber å bruke så kort tid som mulig, men så lang tid som nødvendig, på å behandle saken

g) å ettersende nye opplysninger som er relevante for vedtaket i en sak med ferdigbehandlet varsel

Som part har man derimot ikke rett til;

a) å være til stede under Landsstyret eller Landsmøtets diskusjon og avstemming i saken b) å påklage vedtaket

c) å kreve ny behandling av et ferdigbehandlet varsel

**§ 10 Sanksjoner**

Sanksjoner Landsstyret eller Landsmøtet kan vedta å iverksette er;

a) Muntlig advarsel

b) Skriftlig advarsel

c) Utestengelse fra ELSA Norway sine arrangementer

d) Eksklusjon fra fremtidige styreverv i ELSA Norway

e) Umiddelbar avsettelse fra det aktuelle vervet i ELSA Norway

f) Rettslige skritt i tilfelle ulovlig oppførsel

Hvilke sanksjoner som iverksettes avgjøres av det til enhver tid sittende Landsstyret eller det til enhver tid samlede Landsmøtet.

Sanksjonene kan kombineres med hverandre. Sanksjonene må vedtas med en tidsbegrensning.

**Kapittel 4 - Prosessen**

**§ 11 Varsling**

Enhver uakseptabel atferd bør rapporteres. Varsel skal leveres skriftlig.

Som utgangspunkt skal varsel om mulig brudd på Code of Conduct sendes til Generalsekretær i Landsstyret. Alle styremedlemmer i Landsstyret er imidlertid tilgjengelige for å ta imot varsel.

**§ 12 Håndtering**

Håndtering av varsel om mulig brudd på Code of Conduct vil variere ut ifra relasjonen mellom sakens parter.

Mulige relasjoner mellom vervholdere i konflikt kan være;

a) personer i samme, eller forskjellig, lokalgruppe

3

b) personer i en lokalgruppe og et medlem av Landsstyret

c) medlemmer av Landsstyret

d) personer i lokalgruppene eller Landsstyret, og eksterne.

**§ 13 Håndtering av konflikt mellom vervholdere beskrevet i § 12 bokstav a)** a) Varsel håndteres av Generalsekretær i Landsstyret.

b) Generalsekretær og President i Landsstyret kaller inn til møtet nevnt i § 8 a). c) Hver part skal ha et møte med Landsstyret, som nevnt i § 8 b).

d) Landsstyret diskuterer og fatter vedtak i saken.

**§ 14 Håndtering av konflikt mellom vervholdere beskrevet i § 11 bokstav b)** a) Varsel håndteres av Generalsekretær i Landsstyret, forutsatt at vedkommende ikke er part i saken. Hvis vedkommende er part i saken skal President i Landsstyret håndtere varselet. b) Generalsekretær og President i Landsstyret kaller inn til møtet nevnt i § 8 a), forutsatt at ingen av disse er part i saken.

c) Hver part skal legge frem sin side av saken på førstkommende eller et ekstraordinært Landsmøte.

d) Landsmøtet diskuterer og fatter vedtak i saken.

**§ 15 Håndtering av konflikt mellom vervholdere beskrevet i § 11 bokstav c)** a) Varsel håndteres av Generalsekretær i Landsstyret, forutsatt at vedkommende ikke er part i saken. Hvis vedkommende er part i saken skal President i Landsstyret håndtere varselet. b) Generalsekretær og President i Landsstyret kaller inn til møtet nevnt i § 8 a), forutsatt at ingen av disse er part i saken.

c) Hver part skal legge frem sin side av saken på førstkommende eller et ekstraordinært Landsmøte.

d) Landsmøtet diskuterer og fatter vedtak i saken.

Hvis både Generalsekretær og President i Landsstyret er part i saken skal Treasurer i Landsstyret håndtere varselet og møtet i bokstav b), jf. § 8 a), bortfalle.

**§ 16 Håndtering av konflikt mellom vervholdere beskrevet i § 11 bokstav d)** a) Varsel håndteres av Generalsekretær i Landsstyret, forutsatt at vedkommende ikke er part i saken. Hvis vedkommende er part i saken skal President i Landsstyret håndtere varselet. b) Generalsekretær og President i Landsstyret kaller inn til møtet nevnt i § 8 a), forutsatt at ingen av disse er part i saken.

c) Hver part skal legge frem sin side av saken på førstkommende eller et ekstraordinært Landsmøte.

d) Landsmøtet diskuterer og fatter vedtak i saken.

**§ 17 Akkumulering**

Hvis det foreligger flere ikke ferdigbehandlede varsler på samme person, samtidig, kan varslene akkumuleres og behandles under ett.

Gjentatte overtredelser av Code of Conduct, selv om sakene er ferdigbehandlet, kan gi grunnlag for strengere sanksjoner ved nye varsler.

4

**Kapittel 5 - Vedtaksdyktighet og habilitet**

**§ 18 Vedtaksdyktighet for Landsstyret**

For at Landsstyret skal kunne fatte vedtak på bakgrunn av Code of Conduct kreves det at hele Landsstyret er tilstede, og at vedtak fattes med minst 4/5 flertall.

Unntak fra dette følger av § 19.

**§ 19 Vedtaksdyktighet for Landsmøtet**

For at Landsmøtet skal kunne fatte vedtak på bakgrunn av Code of Conduct kreves det 4/5 flertall.

Hver lokalgruppe må være representert med to styremedlemmer for at Landsmøtet skal være vedtaksdyktig, og hver lokalgruppe har totalt ni stemmer, jf. ELSA Norway sine vedtekter § 2-4.

**§ 20 Habilitet**

Medlemmer av Landsstyret kan melde seg inhabile dersom de har en nær tilknytning til en part i saken. Medlemmer som melder seg inhabile skal ikke delta på møtene beskrevet i § 8 a) og b). Det er opp til det enkelte medlemmet av Landsstyret å vurdere sin egen habilitet.

En part i saken kan komme med innsigelser mot et Landsstyremedlems habilitet. Hvis det kommer slike innsigelser, skal habilitetsspørsmålet avgjøres av det øvrige Landsstyret. Det aktuelle Landsstyremedlemmet kan være til stede på møtet, men har ikke stemmerett.

**Kapittel 6 - Vedtaket**

**§ 21 Vedtak**

Partene i saken skal underrettes om vedtaket og vedtakets innhold innen 3 (tre) dager etter at vedtaket er fattet.

Underrettelsen skal inneholde:

a) Selve vedtaket

b) Begrunnelse for vedtaket

c) Konsekvenser av vedtaket

**§ 22 Oppheving og endring av vedtak**

Vedtak om brudd på Code of Conduct kan oppheves eller endres av det til enhver tid sittende Landsstyret eller samlede Landsmøtet med 4/5 flertall.

Oppheving eller endring av vedtak er for eksempel aktuelt hvis det fremkommer nye opplysninger som påvirker sakens alvorlighetsgrad. Det er opp til Landsstyret å vurdere om nye opplysninger gir grunnlag for å behandle saken på nytt.

Vedtak kan endres både til gunst og ugunst for den vedtaket gjelder.

**§ 23 Arkivering**

Alle vedtak i saker om mulig brudd på Code of Conduct skal arkiveres på en forsvarlig måte. 5

Alle vedtak skal;

a) arkiveres på den personlige driven til Generalsekretær i Landsstyret

b) navngis med saksnummer

c) anonymiseres, herunder at partenes navn byttes ut med bokstaver

Den til enhver tid sittende Generalsekretær i Landsstyret skal også ha tilgang til et dokument med saksnummer, navn på partene og hvilke sanksjoner som er gitt. Dokumentet skal være passordbeskyttet.

Dokumentet kan åpnes av den til enhver tid sittende Generalsekretær i Landsstyret i starten av styreperioden for å sikre at ingen stiller til verv i ELSA Norway i strid med pålagte sanksjoner.

Dokumentet kan også åpnes hvis;

a) det fremkommer nye opplysninger fra en som ikke er part i saken, og ikke har kjennskap til saksnummer, for å sjekke om det gir grunnlag for oppheving eller endring av vedtak b) det er tvil om hvorvidt medlemmer av ELSA Norway overholder pålagte sanksjoner

**Autentisert av**

****

**Elisabeth Rapp**

Secretary General ELSA Norway 2024/2025

Landsmøtet i Oslo, vår 2025

6